A s'amigu Virgiliu Mulas
(Moda)

Virgiliu in terrenu Sulcitanu
Ses residente e domiciliadu
Ue Sant'Antiogu at meigadu
Infirmos cun sa sua Santa manu

Custu cantu in poeticu arcanu
Apo pensadu ‘e t'iscriere in tantu
Essende meda sena ‘e nosi biere
Cun tie amigu caru veru e giustu
In poeticu arcanu cantu custu
Apo pensadu ‘e t'iscriere in tantu
In poeticu arcanu custu cantu
In tantu apo pensadu de t'iscriere
Essende meda sena ‘e nosi biere
Cun tie caru amigu giustu e veru
Chi sempre t'apo tentu in cunsideru
E mai ismentigadu che amigu

Uguale che in lontanu antigu
Candu fit sorridente su eranu
Deo t'apo continu tentu in mente
Cun istima sinzera e cordiale
Che in lontanu antigu uguale
Candu fit sorridente su eranu
Uguale che in antigu lontanu
Candu fit su eranu sorridente
Deo t'apo continu tentu in mente
Cun cordiale e sinzera istima
Che un'amigu caru che a prima
Chi mai podes essere olvidadu

Virgiliu in terrenu Sulcitanu
Ses residente e domiciliadu
Ue Sant'Antiogu at meigadu
Infirmos cun sa sua Santa manu

Custu cantu in poeticu arcanu
Apo pensadu ‘e t'iscriere in tantu
Essende ‘e meda sena ‘e nosi biere
Cun tie amigu caru veru e giustu
In poeticu arcanu cantu custu
Apo pensadu ‘e t'iscriere in tantu
In poeticu arcanu custu cantu
In tantu apo pensadu de t'iscriere
Essende ‘e meda sena ‘e nosi biere
Cun tie amigu caru giustu e veru
Chi sempre t'apo tentu in cunsideru
E mai che amigu ismentigadu
Sos amentos de tottu su passadu
Chi puru carestia emus connotu
Ma tandu fimis in sa giovania
Sempre allegros sanos e cuntentos
De tottu su passadu sos amentos
Chi puru carestia emus connotu
De su passadu sos amentos tottu
Chi puru emus connotu carestia
Ma tando fimis in sa giovania
Sempre allegros cuntentos e sanos
Cun tanta fantasia e sognos vanos
Chi si sunu averados goi e gai

Sa Musa in sa Natia Ulassai
In tottu s'abitadu fit difusa
essende pro usansia connotu
Improvisare cantu in poesia
Sa Musa in Ulassai sa natia
In tottu s'abitadu fit difusa
In Ulassai natia sa musa
Fit difusa in s'abitadu tottu
Essende pro usansia connotu
Cantu in poesia improvisare

E cantu oltas a fiancu impare
De cantare no emus fattu a mancu
E cantu oltas impare a fiancu
De cantare a mancu no emus fattu
Tue tenias su versu adattu
Improvisende a tonu poesias
Tue su versu adattu tenias
Poesias improvisende a tonu
Ma como est tottugantu in abbandonu
Sena cultura e né tradizione
E deo fino sa mia cantone
E l'invio a sa tua residensia
E candu l’asa a lezzere in presensia
In sinu a sa tua Familia
Ispero, Virgiliu, chi t'agates sanu
E si b’at calchi aciacu e maladia
Sant'Antiogu bi ponzat sa manu

Ulassa, 05/04/2007